גשר 
כשהיתה בת ארבע עשרה הגיעה עם אמה לבסטה; שלי ברחוב, ונדלקה עלי.; כל יום אצלי במקום לתיכון, טילפנה אלי חודש ימים לבית,; בסוף התייאשה.; הבטחתי לה שעוד שנתיים, כשתגדלי, אני מבטיח!; עכשיו אחרי שנתיים, הרימה לי טלפון לבית,; אני כבר בת שש עשרה, עוד שבוע, הבטחת!; קבעתי איתה שאעבור עם המכונית ליד השדרה; ולא אעצור רק אחלוף,; ואם אקלוט אותה מחכה בול בשבע ורבע,; אעצור שניה וניסע.; בשבע ורבע עמדה יפה ומבריקה,; כמו קלמר ילדות חדש ופרחוני,; בשמלה אביבית ומג'נטים זולים וזרחנים מפלסטיק.; היה לה פה סגול צרוב ודובשני, יפה כשקיעה,; כלהט אסור, כגניבה בחושך, כפחד,; וגשר על השיניים, גשר על השיניים, בפה הנושך שלה.; הבטחתי לה, הבטחתי לה.; הורדתי אותה ברמזור, רעדתי ועישנתי; ובטני מלאה בהלת זיקנה.; 